open-index/open-wikipedia-markdown huggingface dataset:
Konschthaus Beim Engel

D**'Konschthaus beim Engel** ass en historescht Gebai op Nummer 1 vun der Rue de la Loge an der Stad Lëtzebuerg.

Haut ass do um Rez-de-chaussée eng Konschtgalerie an um éischte Stack e Konferenzsall fir kulturell Associatiounen. Och eng Rëtsch Veräiner hunn hir Büroen am Haus, mat Entrée op der säitlecher Fassad an der rue de la Loge: Comité Alstad, Estuaires. Revue culturelle, Initiativ Freed um Liesen, Lëtzebuerger Artisten Center, Lëtzebuerger Gesellschaft fir Nei Musek an de Lëtzebuerger Schrëftstellerverband. D'Haus gehéiert dem Lëtzebuerger Staat.

## Geschicht
1824 huet d'Gebai dem Wiert Nikolaus Huberty gehéiert. 1848 huet d'Élisabeth Dufaing, d'Grënnerin vun de Baarmhäerzege Franziskanerschwëstere vu Lëtzebuerg (déi haut hiert Klouschter um Belair hunn) dra gewunnt. Spéider hat d'Miwwelgeschäft Hoffmann-Moulin hiert Lokal am Haus..

## Um Spaweck
* Offiziell Websäit
Beweegungskompensatioun

Als **Beweegungskompensatioun** ginn an der Fotogrammetrie an an der technescher Fotografie d'Kompensatioun vun de Beweegunge verstanen, déi déi opgehollen Objeten (resp. déi wichtegst dovun) zesummen hunn. Bei fotografesche Biller kann dat zum Beispill duerch entspriechend Schwenkunge vun der Kamera oder vun enger beweeglecher Rumm um Filmniveau geschéien, bei Digitalkameraen och duerno duerch Methode vun der Bildveraarbechtung.

Déi eelst (an einfachst) vun deene Methoden ass d'equatorial oder parallaktesch Montéierung vun astronomeschen Teleskope resp. vun Astrographen. D*'Noféierung* geschitt duerch e luest Dréie vum optesche System ëm eng Achs déi op den Himmelspol geriicht ass.

An der Satellittegeodesie gëtt änleches zanter den 1960er mat méiachsege Montéierunge gemaach. (kuckt och Baker-Nunn-Kamera).

Nei Technike vun der Beweegungskompensatioun realiséieren d'Noféierung och duerch programméiert Noféierung vun der Filmbün resp. vum CCD-Sensor – kuckt och Optesche Floss.

An der Loftbildfotografie gëtt d'Beweegungskompensatioun och FMC (Forward Motion Compensation) genannt.

## Kuckt och
Édouard Grenier

Den **Édouard Grenier**, gebuer den 20. Juni 1819 zu Baume-les-Dames am franséischen Departement Doubs, och do gestuerwen de 5. Dezember 1901, war e franséischen Diplomat a Schrëftsteller.

Hie war de Brudder vum Moler Claude Jules Grenier.
## Wierker

## Um Spaweck
Van Biesbroeck (Moundkrater)

De **Van Biesbroeck** ass e klengen Aschlagkrater op der nordwestlecher visschter Äerdmoundsäit, um südleche Rand vum Krater Krieger, deen dësen deelweis iwwerdeckt.

De Krater krut 1976 vun der IAU offiziell den Numm vum belsch-amerikaneschen Astronom George Van Biesbroeck.
Krieger (Moundkrater)

De **Krieger** ass en Aschlagkrater op der nordwestlecher viischter Moundsäit um Plateau vum Oceanus Procellarum.
Hie läit nordwestlech vum grousse Stralekrater Aristarchus.
Vu sengem nordwestleche Rand aus geet d'Moundrill, **Rima Krieger** no Nordweste fort.
De südleche Rand ass vum klenge Krater Van Biesbroeck iwwerlagert.
De Rand vum Krater ass onreegelméisseg a liicht erodéiert.
De Krater gouf 1935 vun der IAU offiziell nom däitschen Zeechner a Selenograph Johann Nepomuk Krieger genannt.

## [[Niewekrater]]en
Aristarchus (Moundkrater)

Den **Aristarchus** ass e Moundkrater am Nordweste vun der äerdzougedréiter Äerdmoundsäit. Mat enger am Verglach zu der reschtlecher Mounduewerfläch bal duebel sou héijer Albedo gëtt dëse Krater als déi hellst vun de grousse Formatioune ugesinn. De Krater ass hell genuch, fir mat bloussem A gesinn ze ginn, an erschéngt a groussen Teleskope ganz hell. E kann och dann nach liicht erkannt ginn, wann d'Mounduewerfläch gréisstendeels nëmmen duerch den Äerdschäin beliicht gëtt.

De Krater läit bei 23,7°&nbsp;N, 47,4°&nbsp;W um südëstleche Rand vum Aristarchus-Plateau. De Plateau ass bekannt fir vulkanesch Evenementer wéi Rillestrukturen, vill Observatioune vu Liichtreflexiounen, an duerch Radon-Emissiounen, déi vun der Sond Lunar Prospector gemooss goufen.

An nordëstlecher Richtung vum Krater aus verlafen en ettlech Moundrillen, d**'Rimae Aristarchus**, deels a Richtung op den *Aristarchus C*, deels eppes méi wäit ewech nordwestlech vum Krater Prinz, an hale westlech vum *Krieger C* op.

Den italieenesche Kartograph Giovanni Riccioli hat de Krater nom Aristarchos vu Samos genannt. A sengem 1651 publizéierte Wierk *Almagestum novum* hat hien deene méi spéit als *Krater* bezeechente Strukturen um Mound, d'Nimm vu bekannten Astronomen a Philosophe ginn (Eponym). Obwuel scho wäitleefeg am Gebrauch, gouf den Numm eréischt 1935 bei enger Ofstëmmung vun der IAU als offiziellen internationale Standard agedroen.

## Um Spaweck
* Moundkaart Nr 39: De Krater Aristarchus läit lénks an der Mëtt
* Krater Aristarchus im "Digital Lunar Orbiter Photographic Atlas of the Moon"
Albert Elter

Den **Albert Elter**, gebuer den 10. Februar 1890, a gestuerwen de 25. Mee 1959, war e lëtzebuergesche Foussballspiller.

Genee wéi säi méi jonke Brudder Robert huet hien och bei der Spora gespillt.

Den 29. Oktober 1911 huet hie fir déi lëtzebuergesch Foussballnationalekipp géint Frankräich gespillt an an deem Match och den eenzege Gol fir Lëtzebuerg geschoss. Et war dëst deen éischten offizielle Match vun der Lëtzebuerger Foussballnationalekipp an engem Lännermatch, an deemno deen éischte Gol iwwerhaapt zu Gonschte vun der Lëtzebuerger Nationalekipp.

## Kuckt och
Tarzan and His Mate

** Tarzan and His Mate** ass en US-amerikanesche Film vum Filmregisseur Cedric Gibbons aus dem Joer 1934 nom Roman vum Edgar Rice Burroughs. 
## Ëm wat geet et am Film?
An engem afrikaneschen Duerf treffe sech d'Engländer Harry Holt (Neil Hamilton) a Martin Arlington (Paul Cavanagh) fir iwwer hir geplangt Safari zu schwätzen. Den Holt ass den Ex-Frënd vun der Jane Parker (Maureen O'Sullivan) déi elo zesumme mam Tarzan am Dschungel lieft. Den Holt hofft datt d'Jane erëm bei hien zeréck an England kënnt…

## Um Spaweck
* De Film op cinemafantastique.net
Tarzan Escapes

** Tarzan and His Mate** ass en US-amerikanesche Film vum Filmregisseur Richard Thorpe aus dem Joer 1936 nom Roman vum Edgar Rice Burroughs. 
## Ëm wat geet et am Film?
D'Jane an den Tarzan liewen zesumme roueg an hirem Dschungelhaus. Awer den Eric an d'Rita, e Koseng an eng Kusin vum Jane, kommen aus England a stéieren hire Fridden...

## Um Spaweck
Tarzan Finds a Son!

** Tarzan Finds a Son! ** ass en US-amerikanesche Film vum Filmregisseur Richard Thorpe aus dem Joer 1939 nom Roman vum Edgar Rice Burroughs. 
## Ëm wat geet et am Film?
An engem Fliger deen erofgefall ass fannen den Tarzan an d'Jane e Bouf deen nach lieft...

## Um Spaweck
Bernard Fischer

De **Bernard Fischer**, gebuer den 30. Mee 1902 zu Déifferdeng, a gestuerwen den 1. Januar 1971 zu Nidderkuer, war e lëtzebuergesche Foussballspiller an Olympionik.

Hien huet de 27. Mee 1928 op den Olympesche Summerspiller 1928 zu Amsterdam fir déi lëtzebuergesch Foussballnationalekipp géint Belsch gespillt.
Tamara Michailowna Smirnowa

D**'Tamara Michailowna Smirnowa**, gebuer de 25. Dezember 1918, a gestuerwen de 5. September 2001, war eng sowjetesch Astronomin.

Vun 1966 bis 1988 war si Mataarbechterin vum Institut fir Theoreetesch Astronomie zu Leningrad. Si ass Matentdeckerin vum Koméit 74P/Smirnova-Chernykh zesumme mam Nikolai Stepanowitsch Tschernych. Si entdeckt an hirem Liewen méi wéi 100 Asteroiden. No hir ass den Asteroid (5540) Smirnova genannt.

## Literatur
* Lutz D. Schmadel: *Dictionary of Minor Planet Names*. 5th ed. Springer, Berlin 2003, S. 472, ISBN 3540002383 (engl.) Voransicht bei Google Book Search

## Kuckt och
Ljudmila Iwanowna Tschernych

D**'Ljudmila Iwanowna Tschernych**, gebuer den 13. Juni 1935 zu Schuja, Oblast Iwanowo, a gestuerwen den 28. Juli 2017, ass eng russesch Astronomin.

1959 hat si hiert Studium an der Staatlecher Pedagogescher Héichschoul vun Irkutsk ofgeschloss. Uschléissend schafft si bis 1963 an engem Laboratoire fir Zäit- a Frequenzmiessungen am *All-Union Fuerschungsinstitut fir physikalesch-technesch a radiotechnesch Miessungen* zu Irkutsk, wou si astrometresch Observatioune fir den „Zäitdéngscht“ gemaach huet. Vun 1964 bis 1998 war si wëssenschaftlech Mataarbechterin am Institut fir theoreetesch Astronomie an der sowjetesch/russescher Akademie vun de Wëssenschaften a schafft am Krim-Observatoire. Do huet si hire spéidere Mann kennegeléiert, den Astronom Nikolai Stepanowitsch Tschernych, mat deem si zesummegeschafft huet.

D'Tschernych huet 268 Asteroiden entdeckt, dorënner (1772) Gagarin, (2807) Karl Marx, (3147) Samantha an den Apollo-Asteroid (2212) Hephaistos.

Zu Éiere vun der Koppel Tschernych gouf den Asteroid no hinnen (2325) Chernykh genannt.

## Kuckt och
(2207) Antenor

**(2207) Antenor** ass en Asteroid aus der Grupp vun der Jupiter-Trojaner. Asteroiden, déi op de Lagrange-Punkten op der Bunn vum Jupiter ëm d'Sonn lafen, gi sou bezeechent. Den (2207) Antenor gouf den 19. August 1977 vum Nikolai Stepanowitsch Tschernych entdeckt.

Den Asteroid gouf nom Antenor, engem mytheschen trojanesche Prënz genannt.

## Kuckt och

* Lëscht vun den Asteroiden
Marc Pierrard

De **Marc Pierrard**, gebuer de 25. Oktober 1974 zu Esch-Uelzecht, ass e lëtzebuergesche Moler, Scultpteur a Museker.

Vun 1993 bis 2008 war hie Gittarist vun der lëtzebuergescher Museksgrupp dEFDUMp.

## Ausstellungen
* Ausstellung (zesumme am Diego Militello), 2010, Centre culturel "Schungfabrik", Téiteng
* *Tannhäuser in Paris*, 2009, Galerie Artmonti, Paräis
* *La politesse du désespoir*, 2009, Konschthaus Beim Engel, Stad Lëtzebuerg
* *Mise en bouche artistique*, 2007, Coco Pazzo, Stad Lëtzebuerg
* *Allegories contemporaines*, 2007, Atelier des Roches, Metz
* *Improvisiation estivale*, 2007, Galerie du théâtre, Esch-Uelzecht

## Kuckt och
* Lëscht vu lëtzebuergesche Konschtschafenden
## Um Spaweck
*Websäit vum Marc Pierrard
Aloyse Deitz

Den **Aloyse Deitz**, gebuer den 22. Juni 1909 zu Diddeleng, och do gestuerwen den 13. Juli 1975, war e lëtzebuergesche Sculpteur.

Hien huet säi Studium zu Bréissel op der Académie royale des beaux-arts an op der deemoleger École nationale supérieure d'architecture et des arts décoratifs gemaach.

Fir d'Weltausstellung 1937 zu Paräis huet hien, zesumme mat de Sculpteuren Ernest Grosber, Albert Kratzenberg a Léon Nosbusch, d'Skulpturaarbechte vum Relief *Vue panoramique de la Ville de Luxembourg* no enger Zeechnung vum Pierre Blanc op der Haaptfassad vum Lëtzebuerger Pavillon ausgefouert. Hien ass och bekannt wéinst Statioune vum Kräizwee dee vun Diddeleng op de Gehaansbierg féiert.

## Literatur
* Herr, L., 1992. *Anthologie des arts au Luxembourg.* Éditions Émile Borschette, 464 S. (Cf. S. 63). ISBN 2-87982-034-0

## Kuckt och
* Lëscht vu lëtzebuergesche Konschtschafenden

## Um Spaweck
Frank Goergen

De **Frank Goergen**, gebuer de 27. Juli 1968, ass e fréiere lëtzebuergesche Foussballspiller.

Hien huet den 28. Mäerz 1990 fir déi lëtzebuergesch Foussballnationalekipp gespillt.
Victor Jungblut

De **Victor Jungblut**, gebuer de 24. Mee 1914 zu Réimech, a gestuerwen den 10. Juni 1993 zu Esch-Uelzecht, war e lëtzebuergesche Moler.

Hie war e Jong vum Holzsculpteur Michel Jungblut an der Anna Declairfayt. Säi Studium huet hien zu Bréissel op der Académie royale des beaux-arts an der deemoleger École nationale supérieure d'architecture et des arts décoratifs gemaach.

De Jungblut huet expressionistesch, faarweg Wierker am Pastell gemaach. Am September 1945 huet hie mat Lëtzebuerger Moler a Sculpteuren an enger Ausstellung ausgestallt, déi vum Cercle artistique de Luxembourg (CAL) am Palais des Beaux-Arts zu Bréissel organiséiert gouf. E Joer méi spéit, um éischten Nokrichssalon vum CAL (1946), huet hie seng gemoolt Pietà gewisen, déi no de Rezensor Léon Lommel eng vun de beschten an der Ausstellung war.

De Moler huet zesumme mat de Kënschtler François Gillen, Joseph Probst an Lucien Wercollier d'Grupp *[[Nouvelle Équipe]]* gegrënnt an um Salon de la nouvelle équipe 1948 an 1950 ausgestallt.

Hie war de Koseng vum Sculpteur Josy Jungblut.

## Literatur
* Loschetter, L., 1948.... Luxemburger Wort vum 31. Mee 1948.
* Herr, L., 1992. *Anthologie des arts au Luxembourg.* Éditions Émile Borschette, 464 S. (Cf. S. 173). ISBN 2-87982-034-0

## Um Spaweck
François Hauer

De **François Hauer**, gebuer de 5. Oktober 1949, ass e fréiere lëtzebuergesche Foussballspiller.

Hien huet de 15. Oktober 1975 fir déi lëtzebuergesch Foussballnationalekipp gespillt.
Henri Hoffmann

Den **Henri Hoffmann**, gebuer den 29. Januar 1894, a gestuerwen de 24. August 1972, war e lëtzebuergesche Foussballspiller.

Hien huet den 8. Februar 1914 fir déi lëtzebuergesch Foussballnationalekipp gespillt.
Johnny Weissmuller

Den **Johnny Weissmuller**, gebuer als *János Péter Weissmüller* den 2. Juni 1904 zu Freidorf deemools Éisträich-Ungarn haut Rumänien, a gestuerwen den 20. Januar 1984 zu Acapulco (Mexiko), war en naturaliséierten US-amerikanesche Sportler a Schauspiller.

Hien huet 5 Goldmedailen op den Olympesche Spiller gewonnen a war deen éischte Mënsch, deen d'100 Meter ënner enger Minutt geschwommen ass. Bekannt gouf hie virun allem dofir, an enger 12 Filmer den Tarzan gespillt ze hunn.

## Filmer
* 1929: *Glorifying the American Girl* vum Millard Webb
* 1932: *[[Tarzan, the Ape Man (Film 1932)|Tarzan, the Ape Man]]* vum W.S.&nbsp;Van Dyke
* 1934: *[[Tarzan and His Mate]]* vum Cedric Gibbons et Jack Conway
* 1936: *[[Tarzan Escapes]]* vum Richard Thorpe
* 1939: *[[Tarzan Finds a Son!]]* vum Richard Thorpe
* 1941: *[[Tarzan's Secret Treasure]]* vum Richard Thorpe
* 1942: *[[Tarzan's New York Adventure]]* vum Richard Thorpe
* 1943: *[[Tarzan's Desert Mystery]]* vum Wilhelm Thiele
* 1943: *[[Tarzan Triumphs]]* vum Wilhelm Thiele
* 1945: *[[Tarzan and the Amazons]]* vum Kurt Neumann
* 1946: *[[Tarzan and the Leopard Woman]]* vum Kurt Neumann
* 1946: *Swamp Fire* vum William H. Pine
* 1947: *[[Tarzan and the Huntress]]* vum Kurt Neumann
* 1948: *[[Tarzan and the Mermaids]]* vum Robert Florey
* 1948: *[[Jungle Jim (Film, 1950)|Jungle Jim]]* vum William Berke
* 1949: *The Lost Tribe* vum William Berke
* 1950: *Mark of the Gorilla* vum William Berke
* 1950: *Captive Girl* vum William Berke
* 1950: *Jungle Jim in Pygmy Island* vum William Berke
* 1951: *Fury of the Congo* vum William Berke
* 1951: *Jungle Manhunt* vum Lew Landers
* 1952: *Jungle Jim in the Forbidden Land* vum Lew Landers
* 1952: *Voodoo Tiger* vum Spencer Gordon Bennet
* 1953: *Savage Mutiny* vum Spencer Gordon Bennet
* 1953: *Valley of Head Hunters* vum William Berke
* 1953: *Killer Ape* vum Spencer Gordon Bennet
* 1954: *Jungle Man-Eaters* vum Lee Sholem
* 1954: *Cannibal Attack* vum Lee Sholem
* 1955: *Jungle Moon Men* vum Charles S. Gould
* 1955: *Devil Goddess* vum Spencer Gordon Bennet
* 1976: *Won Ton Ton, the Dog Who Saved Hollywood* vum Michael Winner

## Um Spaweck
Théo Kemp

Den **Théo Kemp** oder **Tit Kemp**, gebuer de 25. September 1931, a gestuerwen de 4. Juni 2010, war e fréiere lëtzebuergesche Foussballspiller.

Hien huet den 29. September 1957 fir déi lëtzebuergesch Foussballnationalekipp gespillt.
Sodalitéitskapell zu Veianen

D**'Sodalitéitskapell zu Veianen** ass eng Kapell nieft dem Klouschter vun der Trinitarierkierch zu Veianen.

Am Joer 1736 gouf vun den Trinitarier d'Confrérie de la sodalité mariale gegrënnt, eng Sodalitéit (*Komerodschaft*) fir d'Verdéiwe vum spirituellen Liewe vun de Männer an de jonke Leit.

1761 huet den Tiroler Baumeeschter Johannes Hell am Optrag vun der Stad Veianen an der Brudderschaft, d'Kapell opgeriicht.

D'Kapell steet zanter dem 20. November 1937 op der Lëscht vum Zousazinventaire vun de klasséierte Monumenter.
### Biller

PM 140501 LUX Vianden.jpg
PM 140502 LUX Vianden.jpg
PM 140504 LUX Vianden.jpg


## Literatur
* Anonym, 1966. Gebete und Gesänge in der Sodalitäts Kapelle in Vianden für abgestorbene Sodalen. Marianische Mannersodalität Vianden. 15 S.
* Milmeister, Jean, 1986. Die Sodalität wird 250 Jahre alt. *Ous der Veiner Geschicht* 4: 29-41. Veiner Geschichtsfrënn, Vianden.

## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Veianen

## Um Spaweck

*Websäit iwwer d'Sodalitéitskapell vum Service des sites et monuments nationaux.
* Video op Youtube aus der Serie: Kierchen a Kapellen zu Lëtzebuerg iwwer d'Sodalitéitskapell vu Veianen
Fornax-Galaxiëkoup

De **Fornax-Galaxiëkoup** ass eng grouss Usammlung vu Galaxien, déi am Stärebild Fornax iwwer e Gebitt mat ronn 5° Wénkelduerchmesser verdeelt läit. Am Katalog vum George Ogden Abell ass hien ënner der Bezeechnung **Abell S0373** ze fannen.

Dëse Galaxiëkoup ass mat enger Distanz vu ronn 60 Millioune Liichtjoer (18,5 Mpc) den zweeträichste Koup op enger Streck vun 100 Millioune Liichtjoer, u Gréisst nëmmen nach iwwertraff vum ongeféier dräimol sou grousse Virgo-Galaxiëkoup. Hien huet ongeféier 50–60 hell Galaxien, vun deenen der dräi zu de gréisste Galaxien an dësem Deel vum Universum zielen. Déi elliptesch Galaxie NGC 1399 ass eng cD-Galaxie mat ausgedehntem diffusen Halo, wéi si typescherweis a grousse Galaxiëkéip (z.&nbsp;B. am Coma-Galaxiëkoupn) virkommen.

Déi grouss Balkespiralgalaxie NGC 1365 kann als Prototyp vun dëser Galaxiëklass ugesi ginn an ass de prominentsten Objet vum Koup. De gréissten Objet vum Fornax-Koup ass déi riseg lënsefërmeg Galaxie NGC 1316, déi eng Visuell Magnitude vun 8,4&nbsp;mag an e Wénkelduerchmiesser vun 12 Bouminutten huet. Dës Galaxie ass bei enger Frequenz vu 1400&nbsp; déi véiertstäerkst Radioquell um Himmel a gëtt dofir och als **Fornax A** bezeechent. 
 
## Distanzbestëmmung
De Fornax-Galaxiëkoup huet grouss Bedeitung fir d'kosmologesch Distanzbestëmmung. Well hien eng wiesentlech méi kleng Mass wéi dee bal gläichwäit ewech leiende Virgo-Koup huet, ass säi gravitativen Afloss op eis Lokal Grupp méi schwaach. Wärend de Virgo-Koup duerch seng grouss Mass eng Unzéiung vun de Lokale Gruppe bewierkt (engl. *Virgo-Infall*), beweegt sech de Fornax-Koup gréisstendeels mam groussraimegen Hubble-Floss. Duerch eng *direkt* Distanzbestëmmung vun de Galaxië am Fornax-Koup léisst sech dofir aus hirer Routverrécklung d'Hubble-Konstant bestëmmen. Duerch déi relativ kleng Distanz vum Koup stinn haut verschidden direkt Methode vun der Distanzbstëmmung zum Gebrauch. Mat der Kugelstärekoup-Liichtkraaft-Funktioun (engl. *globular cluster luminosity function* – GCLF) gouf 1996 d'Distanz zu ongeféier 16,5 Mpc bestëmmt. 1998 war et mat dem Hubble-Weltraumteleskop gelongen, och d'Distanzbestëmmung vum Koup duerch d'Eenzelstärenopléisung vu verännerleche Stäre vum Cepheiden-Typ. Aus dëse Miessunge resultéiert deen haitege Wäert vun 18,5 Mpc vun der Fornax-Koup-Distanz. Déi mëttel Routverrécklung vun de Koupobjeten huet eng Schwéierpunktvitesse vu ronn 1300&nbsp;km/s, soudatt déi aus dëse Miessunge bestëmmt Hubble-Konstant (no e puer Korrekturen) H0=73&nbsp;km/s/Mpc ergëtt.

## Um Spaweck
*  http://nedwww.ipac.caltech.edu
*  http://chandra.harvard.edu/

## Kuckt och

* Abell-Katalog
* Virgo-Superkoup
Tarzan's Secret Treasure

** Tarzan's Secret Treasure** ass en US-amerikanesche Film vum Filmregisseur Richard Thorpe aus dem Joer 1941 no Romaner vum Edgar Rice Burroughs. 
## Ëm wat geet et am Film?
An der Géigend wou den Tarzan wunnt gëtt Gold entdeckt...¨

## Um Spaweck
Tarzan Triumphs

** Tarzan Triumphs** ass en US-amerikanesche Film vum Filmregisseur Wilhelm Thiele aus dem Joer 1943 no Romaner vum Edgar Rice Burroughs.

## Ëm wat geet et am Film?
Den däitschen Titel vum Film erzielt schonn d'ganz Geschicht vum Film *Tarzan und die Nazis*.

## Um Spaweck
Rochuskapell vu Veianen

D**'Rochuskapell vu Veianen**, och als *Neikierch* bezeechent, ass eng kathoulesch Kapell, déi zur Par Parc Our Saint-Nicolas, zum Dekanat Norden an zu der Gemeng Veianen gehéiert.

De Patréiner vun der Kapell ass den hellege Rochus, deem säi Fest de 16. August gefeiert gëtt.

D'Kapell steet nieft der Our an der *rue du Vieux Marché*, tëscht dem Kierfecht an der Staumauer vum Ënneschte Basseng vum Pompelspäicherwierk Veianen.

Zur fréierer Par Veianen gehéieren ausser der Rochuskapell och nach d'Parkierch vu Veianen, d'Nikloskapell, d'Kapell Notre-Dame (Bildchen) an d'Filialkierch vu Biwels.

D'Kierch steet zanter dem 24. Mäerz 1938 op der Lëscht vum Zousazinventaire vun de klasséierte Monumenter.

## Geschicht
D'Kapell, déi 1770 gebaut gouf, huet d'Form vun engem Kräiz.

Op der Plaz vun der Neikierch stoung ursprénglech eng Kapell, déi d'Awunner vu Veianen no der Peschtepidemie vu 1632 do opgeriicht haten, fir der Muttergottes an den zwee Peschthellegen, dem Rochus an dem Sebastian, Merci ze soen, datt si si virun der Pescht beschützt hätten. Nieft der Kapell waren och e puer Haisercher fir Peschtkranker an e klenge Kierfecht installéiert ginn. D'Rochuspressessioun (*Roukipressioun*), déi hautdesdaags bei d'Bildche-Kapell geet, ass bis Mëtt vum 19. Joerhonnert bei d'Peschtkapell bei der Our resp. bei d'Rochuskapell gaangen.

## Literatur
* Pierre Bassing: *Vianden in seinen Kirchen, Kapellen und sakralen Kunstschätzen*, Veiner Geschichtsfrënn, 1983
* Schmitt Michel: *Die Viandener Kirchen und Kapellen*, 31 S., Regensburg 1997 (Kleine Kunstführer, Nr. 2309)

## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Veianen

## Um Spaweck

* Websäit vum Parverband Veianen
* Video op Youtube aus der Serie: Kierchen a Kapellen zu Lëtzebuerg iwwer d'Rochuskierch vu Veianen
D-Galaxie

Eng **D-Galaxie** ass e speziellen Typ vun enger elliptescher Risegalaxie. D-Galaxien ënnerscheede sech vu gewéinlechen elliptesche Galaxien duerch hire risegen diffusen Halo, deen hinnen hiren Numm gëtt („D“ fir „diffus“).

Déi wichtegst D-Galaxië fënnt een am Zentrum vu räiche Galaxiëkéip, wou si dacks eenzel oder a Koppelen optrieden a mat Radie bis zu 1 Millioun Liichtjoer enorm Gréisste kréien. Déi D-Galaxië ginn **cD-Galaxië** genannt („c“ bezeechent dobäi d'Liichtkraaftklass). Dat bekanntst Beispill vun engem Galaxiëkoup mat engem zentrale Puer vun cD-Galaxien ass dee relativ noe Coma-Koup mat de béide Risegalaxien NGC 4874 an NGC 4884. Si ginn an Ofstänn vu bis zu ronn 20 Mpc vun iwwer 1000 eenzele Stäresystemer vun enger normaler Gréisst ëmkreest, wat awer enorm Zäit brauch. Et geet een dovun aus, datt cD-Galaxië duerch Verschmëlzung vun elliptesche Risegalaxië mat anere Galaxien am räich besidelten Zentralberäich vun de Kéip entstinn (*„galaktesche Kannibalismus“*). Dorop deiten och d'Tatsaachen hin, datt vill Galaxië vun deem Typ e puer Kären hunn, an datt se bal all staark Radioquelle sinn.

## Kuckt och

* Galaxie
NGC 4874

Den **NGC 4874** ass eng riseg elliptesch Galaxie, déi bal am Zentrum vum Coma-Koup läit a ronn 12&nbsp;mag hell ass.

Si ass en cD-Galaxie-Typ an dominéiert, zesumme mat enger zweeter Risegalaxie dem NGC 4889, d'Schwéierfeld vum Galaxiëkoup. Déi béid Stäresystemer hunn en héijen Alter a si méiglecherweis aus der Verschmëlzung vun e puer klenge Spiralniwwelen entstanen. Hir Distanz ass eppes iwwer 300 Millioune Liichtjoer vun eisem Sonnesystem.

Den NGC 4874 gouf de 5. Mee 1864 vum däitsch-däneschen Astronom Heinrich Ludwig d'Arrest entdeckt.

## Um Spaweck
* Spitzer-Weltraumteleskop
* Der Coma-Haufen (mat Bild vum Palomar Sky Survey), Univ.München
* SEDS

## Kuckt och
Eridanus-Galaxiëkoup

Den **Eridanus-Galaxiëkoup** (och Fornax-II-Galaxiëkoup) ass eng Usammlung vu Galaxien, déi op enger Distanz vu ronn 85 Mio. Liichtjoer op der Grenz vum Stärebild Eridanus zum Stärebild Fornax stinn. Nom Virgo-Galaxiëkoup an dem Fornax-Galaxiëkoup ass den Eridanus-Galaxiëkoup deen drëttnooste Galaxiëkoup vun der Äerd. Wéi déi zwéin aner Galaxiëkéip gehéiert och den Eridanus-Koup zum Virgo-Superkoup. Hien enthält ronn 70 hell Galaxien, déi sech iwwer e Gebitt vun ongeféier 10° um Himmel verdeelen.
 De Koup bilt mat dem Fornax-Koup, der Dorado-Grupp an e puer méi klenge Galaxiëgruppen d'Eridanus-Supergrupp. Jéngst Fuerschunge weisen drophin, datt et sech dobäi ëm e Galaxiëkoup handelt, deen nach an der Entwécklung stécht. De Koup huet eng Mass vu bis zu 1014 Sonnemasse.

An der follgender Tabell sinn déi 33 hellst Memberen opgelëscht.
* Kolonn 1: Galaxie.
* Kolonn 2: Rektaszensioun (Epoch 2000).
* Kolonn 3: Deklinatioun (Epoch 2000).
* Kolonn 4: Visuell Magnitude (B-Band).
* Kolonn 5: morphologischer Galaxientyp.
* Kolonn 6: Wénkelduerchmiesser a Bouminutten.
* Kolonn 7: Duerchmiesser an 1000 Liichtjoer (kLj).
* Kolonn 8: Radialvitess (km/s) vun der Galaxie relativ zu der kosmescher Hannergrondstralung.

## Kuckt och
Tarzan's Desert Mystery

** Tarzan's Desert Mystery** ass en amerikanesche Film vum Filmregisseur Wilhelm Thiele aus dem Joer 1943 no Romaner vum Edgar Rice Burroughs. 
## Ëm wat geet et am Film?
Den Tarzan soll versichen e Serum ze fannen, fir alliéierten Zaldoten aus dem Zweete Weltkrich ze hëllefen...

## Um Spaweck
Tarzan and the Amazons

**Tarzan and the Amazons** ass en US-amerikanesche Film vum Filmregisseur Kurt Neumann aus dem Joer 1945 no Romaner vum Edgar Rice Burroughs. 
## Ëm wat geet et am Film?
Den Tarzan hëlleft der Amazonekinnigin déi vum engem schwarze Panther verletzt ginn ass...

## Um Spaweck
Tarzan and the Huntress

** Tarzan and the Huntress** ass en US-amerikanesche Film vum Filmregisseur Kurt Neumann aus dem Joer 1947 no Romaner vum Edgar Rice Burroughs. 
## Ëm wat geet et am Film?
D'Tanya Rawlins an hir Assistentin Marley kommen an den afrikaneschen Urwald. Si wëllen Déiere fir amerikanesch Déieregäert fänken. Den Tarzan an de Kinnek Farrod loossen dat net zou……

## Um Spaweck
Hockelstuerm

Den **Hockelstuerm** ass e Wuechttuerm op der Hockelslay zu Veianen, engem Fielsvirspronk ënner der Buerg, vun deem aus een den Ourdall gutt iwwerbléckt. Et war en Deel vun der fréierer Stadbefestegung vu Veianen.

Den Hockelstuerm gouf 1603 vum deemolege Buergermeeschter baue gelooss. Warscheinlech war et en Ersatz fir méi en ale Bau.

Den Tuerm mat quadrateschem Grondrëss huet véier Stäck an ass bannendran zimmlech onverännert. Vum verwëllefte Rez-de-chaussée aus kënnt een iwwer eng stengen Trap op den éischte Stack deen als Openthaltsraum fir d'Wuechtpersonal geduecht war a mat engem oppene Kamäin gehëtzt konnt ginn. D'Wuechtstuff huet sechs Schéissschaarten, déi zwéi Stäck uewendriwwer hunn der aacht. Op déi iewescht Stäck kënnt een iwwer eng hëlzen Trap. Op sengem ieweschte Stack hänken haut d'Klacke vun der Parkierch vu Veianen déi selwer kee richtege Klackentuerm huet.

Bei den Tuerm kënnt een duerch d*'Montée du Beffroi*, engem schmuele Wee dee vun der Groussgaass tëscht den Haiser 106 an 108 aus eropféiert.

Den Tuerm steet zanter dem 24. Mäerz 1938 op der Lëscht vun de klasséierte nationale Monumenter.

## Literatur
* Bassing, Pierre, 1986. À propos Schlossburg und Hockelsturm. *Ous der Veiner Geschicht* 4: 56-62. Veiner Geschichtsfrënn, Vianden.

## Kuckt och
* Lëscht vun den nationale Monumenter an der Gemeng Veianen

## Um Spaweck
François Krebs

De **François Krebs**, gebuer den 30. Juni 1894 zu Esch-Uelzecht, a gestuerwen den 2. Juli 1977, war e lëtzebuergesche Foussballspiller.

Hien huet den 29. Abrëll 1913 fir déi lëtzebuergesch Foussballnationalekipp gespillt, am zweeten offizielle Match vun der Nationalekipp zu Saint-Ouen bei Paräis.
Uergel an der Trinitarierkierch vu Veianen

D**'Uergel** an der Trinitarierkierch zu Veianen gouf am Joer 1693 vum Bruno Thandel gebaut. D'Uergel ass zanterhier schonn e puermol restauréiert ginn an zielt zu deene beschten am Land.

D'Uergel steet zanter dem 11. Dezember 2002 op der Lëscht vum Zousazinventaire vun de klasséierte Monumenter.

## Kuckt och
* Lëscht vun den nationale Monumenter an der Gemeng Veianen
* Uergelen zu Lëtzebuerg
Emile Kuborn

Den **Emile Kuborn**, gebuer den 29. Mäerz 1888, a gestuerwen den 12. Dezember 1969, war e lëtzebuergesche Foussballspiller.

Hien huet den 29. Oktober 1911 fir déi lëtzebuergesch Foussballnationalekipp gespillt.
Roger Lorang

De **Roger Lorang**, gebuer den 22. November 1930, a gestuerwen den 10. Dezember 2023 um Briddel war e fréiere lëtzebuergesche Foussballspiller, -trainer a -manager.

Hie war wärend méi wéi 20 Joer als Generalsekretär a Manager bannent dem Cercle athlétique Spora  fir de Foussball zoustänneg a sechs Joer Trainer vun der éischter Ekipp.

Als Trainer huet hien 1980 mat der Spora d'Coupe de Luxembourg gewonnen.

Hien huet den 28. Oktober 1953 fir déi lëtzebuergesch Foussballnationalekipp géint Irland gespillt.

Berufflech huet hie säi ganzt Liewe fir d'Éditions Saint-Paul geschafft.

## Um Spaweck

* Roger Lorang ist tot, wort.lu, 11.12.2023
Vito Marchione

De **Vito Marchione**, gebuer de 16. Dezember 1971, ass e fréiere lëtzebuergesche Foussballspiller.

Hien huet den 23. Mäerz 1994 fir déi lëtzebuergesch Foussballnationalekipp gespillt.
Nicolas Michaux

Den **Nicolas Michaux**, gebuer de 7. Abrëll 1892 zu Rëmleng a gestuerwen den 10. Januar 1953 zu Esch-Uelzecht, war e lëtzebuergesche Foussballspiller.

Hien huet den 29. Oktober 1911 fir déi lëtzebuergesch Foussballnationalekipp gespillt.
NGC 1255

**NGC 1255** ass eng Balkespiralgalaxie vum Typ SBbc a läit am Stärebild Fornax. D'Galaxie huet eng Wénkelausdeenung vu 4,2'&nbsp;×&nbsp;2,6' an eng visuell Magnitude vun 10,7&nbsp;mag. Si gouf den 30.&nbsp;August 1883 vum Astronom Edward Emerson Barnard entdeckt.

## Um Spaweck
* NOAO
* SEDS

## Kuckt och
Rosanna Marani

D**'Rosanna Marani**, gebuer den 12. Oktober 1946 zu Imola, ass eng italieenesch Journalistin a Schrëftstellerin.

## Bicher (Auswiel)
* *Una donna in Campo* edizioni Sansoni-Agielle,1975
* *La testa nel pallone* edizioni Mursia,1978
* *L'anima del Palio* edizioni NCS, 1993
* Tesi di laurea di Ilaria Macchi, Silvia Dalla Costa, Fanny Xhajanka, Giada Masieri, Chiara Colnaghi
* *Atleta al femminile* di Gian Maria Madella (Edizioni EditNova)
* *Maledetti giornalisti* di Gianni de Felice (Conti Editore)
* *Voglio entrare negli spogliatoi* di Francesca Devincenzi (Sassoscritto Editore)

## Um Spaweck
* Websäit vun der Rosanna Marani
* Biographie vun der Rosanna Marani
Universitéit vu Kalifornien

D**'University of California** (UC) ass nieft dem California-State-University-System dat zweet kalifornescht System vu bundesstaatlechen Universitéite mat am Ganzen iwwer 192.000 Studenten (offiziell gëtt et nach d**Community Colleges California'' als drëtt). Et gëtt eng „University of California“ an 10 Stied.

Déi eenzel Universitéite sinn onofhängeg vuneneen. Si deele sech e gudde Ruff fir d'Qualitéit vun hirer Ausbildung. Vill vun den Universitéiten hunn Nobelpräisdréier an aner Spëtzefuerscher als Professeren. An de leschte Jore goufen d'Nobelpräisser fir Physik a Wirtschaft un d'UC-Professere zu Santa Barbara resp. San Diego verginn.

== Geschicht ==
D'Grënnung vun den Universitéite gouf schonn an der kalifornescher [[Verfassung]] vun [[1849]] virgeschriwwen. [[1866]] gouf vum Legislateur den **Agricultural, Mining, and Mechanical Arts College* gegrënnt. Am Ufank hat et dem College fir en normale Betrib ze féieren u finanzielle Mëttele gefeelt. D'Sponsore vum College of California hunn am Joer [[1866]] 65 Hektar Land, um Gebitt vum haitege Berkeley, kaf.

Den [[23. Mäerz]] [[1868]] gouf schliisslech d*'University of California'' mat Vertrag gegrënnt an domat déi eelst Deeluniversitéit, d'UC Berkeley (UCB). De jéngsten Ofleeër gouf 1999 zu Merced gegrënnt, 2002 war d'Ouverture an am September 2005 gouf de Léierbetrib opgeholl.

## Plazen

## Laboratoiren
D'University of California ënnerhält dräi national Laboratoiren ënner dem Patronat vum United States Department of Energy:
* Ernest Orlando Lawrence Berkeley National Laboratory
* Lawrence Livermore National Laboratory
* Los Alamos National Laboratory

## Observatoiren
D'University of California ënnerhält zwéi Observatoiren. D'Fuerschungszentre sinn zu Santa Cruz ugesidelt, ginn awer vun allen UCs gebraucht.
* Lick-Observatoire
* Keck-Observatoire

## Um Spaweck
* Offiziell Homepage
* Office of the President
* Verfassung
* UC Observatorien
NGC 1448

**NGC 1448**, och nach **NGC 1457** (Duebelbezeechnung) verzeechent, ass eng Spiralgalaxie vum Typ Sc a steet am Stärebild Horologium. D'Galaxie huet eng Wénkelausdehnung vu 7',6&nbsp;×&nbsp;1',7 an eng visuell Magnitude vu 10,7&nbsp;mag. Si gouf de 24. Oktober 1835 vum John Herschel entdeckt.

## Kuckt och
Claude Nilles

De **Claude Nilles**, gebuer de 4. September 1951, ass e fréiere lëtzebuergesche Foussballspiller.

Hien huet de 7. Oktober 1973 fir déi lëtzebuergesch Foussballnationalekipp gespillt.

## Kuckt och
(163693) Atira

Den** (163693) Atira** ass den éischtentdeckten Asteroid, deem seng Bunn vollstänneg bannent der Äerdbunn läit. Zesumme mat dem Asteroid 2004 JG<sub>6</sub>, deen eng nach méi enk Ëmlafbunn huet, an aacht weideren Asteroide bilt hien eng als Apohel-Asteroide bezeechent Ënnergrupp vun den Aten-Asteroiden.

Et ass den éischten Asteroid aus der Apohel-Grupp, deen en offiziellen Numm krut. D'Atira ass no der Pawnee-Mythologie d'Gëttin vun der Äerd a vum Owesstär (Venus).

## Kuckt och

* Lëscht vun den Asteroiden
NGC 1482

Den **NGC 1482** ass eng lënsefërmeg Galaxie am Stärebild Eridanus. D'Galaxie huet eng Wénkelausdehnung vun 2,19'&nbsp;×&nbsp;1,32' an eng visuell Magnitude vun 12,2&nbsp;mag. Si gouf den 19.&nbsp;Dezember 1799 vum Astronom Wilhelm Herschel entdeckt.

## Um Spaweck
* IPAC
* SEDS

## Kuckt och
Tarzan's Magic Fountain

**Tarzan's Magic Fountain** ass en US-amerikanesche Film vum Filmregisseur Lee Sholem aus dem Joer 1949 no Romaner vum Edgar Rice Burroughs. 
## Ëm wat geet et am Film?
D'Gloria James daucht nodeem hire Fliger virun 20 Joer erofgefall ass, an der Géigend vum Tarzan erëm op...

## Um Spaweck
Tarzan and the Slave Girl

**Tarzan and the Slave Girl** ass en US-amerikanesche Film vum Filmregisseur Lee Sholem aus dem Joer 1950 no Romaner vum Edgar Rice Burroughs. 
## Ëm wat geet et am Film?
D'Jane gëtt vum Stamm vun de Léiwemenschen entfouert. Den Tarzan an dem Häuptling vun den Nagasi säi Jong maache sech op d'Sich nom Jane……

## Um Spaweck
* De Film op DVD-Savant
Tarzan's Peril

**Tarzan's Peril** ass en US-amerikanesche Film vum Filmregisseur Byron Haskin aus dem Joer 1951 no Romaner vum Edgar Rice Burroughs. 
## Ëm wat geet et am Film?
Den Tarzan op der Sich nom ausgebrachene Verbriecher Radijeck……

## Um Spaweck
Tarzan's Savage Fury

**Tarzan's Savage Fury** ass en US-amerikanesche Film vum Filmregisseur Cy Endfield aus dem Joer 1952 no Romaner vum Edgar Rice Burroughs. 
## Ëm wat geet et am Film?
Den Tarzan versicht Verbriecher dovun ofzehalen Diamanten ze klauen……

## Um Spaweck
Tarzan and the She-Devil

** Tarzan and the She-Devil** ass en US-amerikanesche Film vum Filmregisseur Kurt Neumann aus dem Joer 1953 no Romaner vum Edgar Rice Burroughs. 
## Ëm wat geet et am Film?
D'Lyra, de Vargo an de Fidel iwwerfalen den Tarzan an halen hie gefaangen……

## Um Spaweck
Maurice André

De **Maurice André**, gebuer den 21. Mee 1933 zu Alès a gestuerwen de 25. Februar 2012 zu Bayonne, war e franséischen Trompettist.

Besonnesch an den 1960er an 1970er gouf hie bekannt fir seng Placken, op deenen e mat der Piccolotrompett Barockmusekstécker opgeholl huet.

## Discographie

## Um Spaweck
*Offiziell Websäit
Lauschter

***Lauschter*** ass e lëtzebuergesche Kuerzfilm vum Eric Lamhène. E gouf fir d'éischt den 28. Oktober 2010 gewisen.

## Ëm wat geet et am Film?
D'Anna, e Meedche vu 16 Joer, huet keng Kolleegen an huet och soss kee mat deem et iwwer seng Problemer schwätze kéint. Enges Daags begéint hatt dem 13-järegen Nicolas, dee vun doheem forgelaf ass...

## Kuckt och
* Lëscht vu lëtzebuergesche Filmer

## Um Spaweck
* ''Lauschter'' op antevita.lu
En Dag am Fräien

***En Dag am Fräien*** ass e lëtzebuergesche Kuerzfilm vum Govinda van Maele. E gouf fir d'éischt 2012 um Festival Discovery Zone gewisen.

## Ëm wat geet et am Film?
De Christophe huet d'Carole béis vernannt. Hie wëll vun engem Dag am Fräie profitéieren, fir d'Saach nees gutt ze maachen...

## Soss
De Film krut 2012 de Lëtzebuerger Filmpräis fir de beschte Kuerzfilm. E gouf de 26. September 2014 op arte gewisen.

## Kuckt och
* Lëscht vu lëtzebuergesche Filmer
Blà, Blä, Blá

***Blà, Blä, Blá*** ass e lëtzebuergeschen Documentaire vum Donato Rotunno. En hat den 22. Mäerz 2011 Avant-Première, a gouf den 28. Mee 2011 op France 3 gewisen.

## Ëm wat geet et am Film?
De Film beschreift déi verschidde Sproochen, déi an der Groussregioun a verschiddene Kontexter geschwat ginn, a geet der Fro no, wat fir Sproochen ee schwätze kënne muss, fir eens ze ginn...

## Soss
De Film war fir de Lëtzebuerger Filmpräis 2012 an der Kategorie "Beschten Documentaire" nominéiert.

De Film ass zesumme mat de Filmer *Das Lied der Grossregion* vum Däitsche Rüdiger Mörsdorf an *Eurobabel* vum Fransous Stéphane Bubel op dem DVD *L'épopée de la Grande région - Epos der Grossregion* erauskomm.

## Kuckt och
* Lëscht vu lëtzebuergesche Filmer
* Méisproochegkeet zu Lëtzebuerg

## Um Spaweck
* De Film op YouTube
Flou (Film)

***Flou*** ass e lëtzebuergesche Kuerzfilm vum Eric Lamhène aus dem Joer 2011.

## Ëm wat geet et am Film?
E selbstbewosst jonkt Meedche verdréit sengem beschte Frënd sengem Papp de Kapp an erkennt dobäi, datt hatt zwar kee Kand méi ass, awer och nach laang keng Fra...

## Kuckt och
* Lëscht vu lëtzebuergesche Filmer

## Um Spaweck
* Fiche op samsa.lu
High/Low

***High/Low*** ass e lëtzebuergeschen Documentaire vum Jean-Louis Schuller a Sam Blair aus dem Joer 2011.

E gouf fir d'éischt den 21. Januar 2011 gewisen.

## Ëm wat geet et am Film?
De Film weist dräi Manner an eng Fra zu Hong Kong a Macau, déi probéieren, mat Glécksspiller zu Räichtum ze kommen, wat nach laang net bei jiddwerengem de Fall ass.

## Soss

De Regisseursduo Schuller a Blair hat schonn 2009 zesummen de Kuerzfilm *[[Chungking Dream]]* iwwer d'Awunner vun engem Haus zu Hong Kong gedréint, dee bei der Avant-Première vun *High/Low* och gewise gouf.

De Film krut 2012 de Lëtzebuerger Filmpräis fir dee beschten Documentaire.

## Kritik
Luc Caregari, Woxx:
*« High/Low » est un documentaire atypique. Loin des leçons de morale auxquelles nous ont habituées Michael Moore et ses acolytes, mais aussi loin des commentateurs omniscients des documentaires télévisés. Jean-Louis Schuller filme ses sujets avec tendresse et empathie.*
Josée Hansen, d'Lëtzebuerger Land:
*High/Low pourrait être un reportage de télévision, genre Envoyé spécial – et en lisant le résumé, on s'y préparerait presque : deux dépendants, un gagnant et un repenti, la quête de la foi, les charlatans, la solitude, tout cela y est. Mais c'est quand même un film d'auteur. Donc : pas de voix off ou de sous-titre qui nous gave de données statistiques puisées sur Wikipedia, pas de conclusion moralisatrice (bien que le film nous fasse bien comprendre que le jeu, c'est mal). *

Luxemburger Wort:
*Le thème choisi est plus complexe qu'il n'y paraît, mais Jean-Louis Schuller et Sam Blair ont su en capter toutes les ambiguïtés. High/Low [...] mérite le détour ainsi que le court-métrage Chungking Dreams réalisé en 2009 par le duo [.] Avec High/Low , le duo étaye ses propos et sa vision des choses. Le documentaire est un cran au-dessus de Chungking Dreams à de nombreux points de vue.*

## Kuckt och
* Lëscht vu lëtzebuergesche Filmer

## Um Spaweck
* ''High/Low'' op samsa.lu
* Interview mat de Regisseuren op RTL: ''High Low, e Film vum Jean-Louis Schuller a Sam Blair'' (25. Januar 2011)
We Might as Well Fail

***We Might as Well Fail*** ass e lëtzebuergeschen Museksdocumentaire vum Govinda van Maele. E gouf fir d'éischt den 30. Abrëll 2011 um Festival Discovery Zone gewisen.

## Ëm wat geet et am Film?
De Film dokumentéiert am Summer 2008 sechs lëtzebuergesch Rockbands, Tvesla, Black-Out Beauty, Miaow Miaow, Mutiny on the Bounty, Eternal Tango an dEFDUMp, um schwéiere Wee no uewen...

## Soss
Ursprénglech war de Film och als *Rocdoc* bekannt.

*We Might as Well Fail* war an der Kategorie "Beschten Documentaire" beim Lëtzebuerger Filmpräis 2012 nominéiert.

De Film gouf um Filmfestival vu Kaunas a Litauen an um Filmfestival vun Espinho a Portugal gewisen.

## Kuckt och
* Lëscht vu lëtzebuergesche Filmer

## Um Spaweck
* Facebooksäit vum Film
* Trailer op Vimeo
Gordon Scott

De **Gordon Scott**, gebuer als *Gordon M. Werschkul* den 3. August 1927 zu Portland am Oregon, a gestuerwen den 30. Abrëll 2007 zu Baltimore a Maryland, war en US-amerikanesche Schauspiller.

Nodeem de Gordon Scott an den USA e puer Tarzanfilmer gedréint hat, huet hien an Italien an enger ganzer Serie Sandalefilmer matgespillt.

## Filmer
### Kino
* 1955: *[[Tarzan's Hidden Jungle]]* vum Harold D. Schuster mam Vera Miles a Peter van Eyck
* 1957: *[[Tarzan and the Lost Safari]]* vum H. Bruce Humberstone mam Robert Beatty a Wilfrid Hyde-White
* 1958: *[[Tarzan's Fight for Life]]* vum H. Bruce Humberstone mam Eve Brent 
* 1959: *[[Tarzan's Greatest Adventure]]* vum John Guillermin mam Anthony Quayle a Sean Connery
* 1960: *[[Tarzan the Magnificent]]* vum Robert Day mam Jock Mahoney a Betta St. John
* 1961: *[[Maciste alla corte del Gran Khan]]* vum Riccardo Freda mam Yoko Tani an Hélène Chanel
* 1961: *[[Maciste contro il vampiro]]* vum Sergio Corbucci an Giacomo Gentilomo mam Jacques Sernas an Gianna Maria Canale
* 1961: *[[Romolo e Remo]]* vum Sergio Corbucci mam Steve Reeves a Virna Lisi
* 1962: *Il figlio dello sceicco* vum Mario Costa mam Cristina Gaioni a Moira Orfei
* 1962: *[[Il gladiatore di Roma]]* vum Mario Costa mam Wandisa Guida an Alberto Farnese
* 1962: *Una regina per Cesare* vum Viktor Tourjansky a Piero Pierotti mam Pascale Petit a Rik Battaglia
* 1963: *[[Il giorno più corto]]* vum Sergio Corbucci	mam Ciccio Ingrassia a Franco Franchi
* 1963: *[[Zorro e i tre moschettieri]]* vum Luigi Capuano mam José Greci an Giacomo Rossi-Stuart
* 1963: *Goliath e la schiava ribelle* vum Mario Caiano mam Massimo Serato a Gloria Milland
* 1963: *L'eroe di Babilonia* vum Siro Marcellini mam Geneviève Grad a Piero Lulli
* 1964: *Il leone di San Marco* vum Luigi Capuano mam Gianna Maria Canale an Alberto Farnese
* 1964: * [[Ercole contro Moloch]]* vum Giorgio Ferroni mam Alessandra Panaro a Michel Lemoine
* 1964: *Coriolano - eroe senza patria* vum Giorgio Ferroni mam Alberto Lupo a Philippe Hersent
* 1964: *Il colosso di Roma* vum Giorgio Ferroni mam Massimo Serato a Roldano Lupi
* 1965: *[[Buffalo Bill, l'eroe del Far West]]* vum Mario Costa mam Mario Brega an Hans von Borsody
* 1966: *Gli uomini dal passo pesante* vum Albert Band mam Joseph Cotten a Franco Nero
* 1967: *Il raggio infernale* vum Gianfranco Baldanello mam Silvia Solar 
* 1966: *Segretissimo* vum Fernando Cerchio mam Magda Konopka

### TV
* 1958: *[[Tarzan and the Trappers]]* vum Charles F. Haas mam Eve Brent 
* 1958: *Hercules and the Princess of Troy* vum Albert Band mam Gordon Mitchell

## Um Spaweck
* Gordon Scott op Brian's Drive-Inn Theatre
Tarzan's Hidden Jungle

** Tarzan's Hidden Jungle** ass en US-amerikanesche Film vum Filmregisseur Harold D. Schuster aus dem Joer 1955 no Romaner vum Edgar Rice Burroughs. 
## Ëm wat geet et am Film?
Den Tarzan huet et des Kéier mat Grousswëldbraconnieren ze dinn...

## Um Spaweck
Tarzan and the Lost Safari

** Tarzan and the Lost Safari** ass en US-amerikanesche Film vum Filmregisseur H. Bruce Humberstone aus dem Joer 1957 no Romaner vum Edgar Rice Burroughs. 
## Ëm wat geet et am Film?
Den Tarzan hëlleft de Passagéier aus engem Fliger deen am Dschungel huet missen noutlanden...
## Um Spaweck
* De Film op cinema.de
Byurakan-Observatoire

De **Byurakan-Observatoire** oder *Astrophysikaleschen Observatoire Bjurakan* ass en Observatoire vun der Armeenescher Akademie vun de Wëssenschaften. E steet um Bierghank Aragaz an Armenien op enger Héicht vu 1.500 Meter.

## Geschicht
Den Observatoire gouf 1946 vum Viktor Ambartsumian gegrënnt a war ee vun den Zentre fir d'Astronomie vun der Sowjetunioun. Vun der Fuerschungsariichtung goufe besonnesch Stärekéip, d'Beweegungskéip entdeckt (1947), iwwer dausend Flackerstären, Dosende Supernovaen, Honnerte vun Herbig-Haro-Objeten an Niwwelen an Honnerte vu Galaxien. Nom Zesummebroch vun der Sowjetunioun huet den Observatoire seng Sponsore verluer. 
1964 an 1971 goufen am Byurakan-Observatoire SETI-Konferenzen ofgehalen.

## Ariichtung

Den Haaptteleskop vum Observatoire ass e Cassegrain-Spigelteleskop, mat engem Haaptspigelduerchmiesser vun 2,6 Meter. Donieft gëtt et zwéi kleng Schmidt-Teleskope mat engem Duerchmiesser vun 1,0 Meter an 0,5 Meter.

## Um Spaweck
* Homepage

## Kuckt och
Yukimi Nagano

D**'Yukimi Nagano**, gebuer den 31. Januar 1982 zu Göteborg, ass eng schweedesch Sängerin.

Si ass d'Sängerin vun der Elektro-Band Little Dragon, déi se mat hiren enken Highschool-Kolleegen Erik Bodin (Drums), Fredrik Wallin (Bass) an Håkan Wirenstrand (Keyboard) gegrënnt huet. D'Nagano huet mat dem schweedeschen Nu-Jazz-Duo Koop zesummegeschafft a si an den Erik Bodin spille live mam José González. D'Nagano ass och um Gorillaz-Album *Plastic Beach* vun 2010 an de Stécker *Empire Ants* an *To Binge*, un deene si mat geschriwwen huet, ze héieren. Si ass am Stéck *Wildfire* um Album vun SBTRKT mat dem selwechten Numm vun 2011 ze héieren.

## Um Spaweck
* Offiziell Websäit vu Little Dragon
Theaterplaz (Stad Lëtzebuerg)

D**'Theaterplaz** (offiziell: *Place du Théâtre*) ass eng Plaz an der Uewerstad vun der Stad Lëtzebuerg.

1623 huet de Kapuzineruerden d'd'Erlaabnis vum Spuenesche Kinnek Philippe IV. kritt fir eng Kierch ze bauen, dëst obwuel et Oppositioun vum Stadmagistrat an och vum Franziskaneruerde gouf.

D'Kierch ass 1795 vun de Franséische Revolutiounstruppen geplëmmt ginn. Am selwechte Joer huet de Generol Joubert d'Klouschtergebaier vun de Kapuziner an de Franziskaner beschlagnaamt, ënner dem Virwand, datt se fir militäresch Zwecker géife gebraucht ginn. An de Joren duerno gouf eng Garnisounsbäckerei fir déi Franséisch Truppen do opgemaach. De Lëtzebuerger Gebrauchsnumm vun der Plaz ass op dës fréier Garnisounsbäckerei zeréckzeféieren.

D'Plaz huet hiren offiziellen Numm vum Kapuzinertheater, deen un d'Plaz grenzt. D'Theaterplaz ass relativ "jonk", se gouf eréischt no der Schleefung vun der Festung Lëtzebuerg ugeluecht a krut den haitegen Numm 1868, nodeem d'Kapuzinerkierch an en Theater ëmfunktionéiert gi war. Virdru waren do Festungsanlagen an, um Bord, de fréiere Klouschtergaart vum Kapuzinerklouschter. De Gaart war vum deemolege Buergermeeschter François Scheffer gesteet ginn; seng Wittfra huet e spéider de Redemptoriste-Patere geschenkt, déi do an de spéiden 1850er Joren e Klouschter an d'Kierch Saint-Alphonse baue gelooss hunn.

Uganks 1982-1983 gouf ënner der Plaz e Parkhaus mat 5 Stäck a 428 Plazen ugeluecht, an d'Plaz uewendrop autofräi gemaach. E puer Joer drop gouf do eng bronze Figuregrupp installéiert, "Spillleit" (*[[Saltimbanques]]*) genannt, déi vun der Benedicte Weis tëscht 1986-1987 geschaaft gouf.

Op der Nordsäit vun der Plaz ass d'Stater Cinemathéik, déi do 1975 am fréiere Kino Vox ageriicht gouf.

## Biller

HS20 Maison Sinner.JPG|D'Sinner-Haus, Eck Eecher Bierg
Cinémathèque Luxembourg 01.jpg|D'Cinémathéik


## Um Spaweck
Tour of Qatar 2010

Déi **9. Editioun vum [[Tour of Qatar]]** gouf vum 7. Februar bis den 12. Februar 2010 gefuer. Et ass eng Kompetitioun déi um Kalenner vun der UCI Asia Tour steet, a si gouf a sechs Etappe gefuer. Den Hollänner Wouter Mol gouf Éischten am Generalklassement.

## Etappen

## Generalklassement

## Um Spaweck
*  Offiziell Säit vum Tour of Qatar 2010